CELEX: 22017D0028
Language: bg
Date: 2015-07-10 00:00:00
Title: Решение на Съвместния комитет на ЕИП № 188/2015 от 10 юли 2015 година за изменение на приложение XIII (Транспорт) към Споразумението за ЕИП [2017/28]

12.1.2017   
               
               
                  BG
               
               
                  Официален вестник на Европейския съюз
               
               
                  L 8/20
               
            РЕШЕНИЕ НА СЪВМЕСТНИЯ КОМИТЕТ НА ЕИП
      № 188/2015
      от 10 юли 2015 година
      за изменение на приложение XIII (Транспорт) към Споразумението за ЕИП [2017/28]
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
      като има предвид, че:
      
                  (1)
               
               
                  Директива 2009/123/ЕО на Европейския парламент и на Съвета от 21 октомври 2009 г. за изменение на Директива 2005/35/ЕО относно замърсяване от кораби и налагане на санкции при нарушения (1) следва да бъде включена в Споразумението за ЕИП.
               
            
                  (2)
               
               
                  Поради това приложение XIII към Споразумението за ЕИП следва да бъде съответно изменено,
               
            ПРИЕ НАСТОЯЩОТО РЕШЕНИЕ:
      Член 1
      Приложение XIII към Споразумението за ЕИП се променя, както следва:
      
                  1.
               
               
                  Текстът на адаптация от точка 56х (Директива 2005/35/ЕО на Европейския парламент и на Съвета) се заличава.
               
            
                  2.
               
               
                  В точка 56х (Директива 2005/35/ЕО на Европейския парламент и на Съвета) се добавя следният текст:
                  „, изменен със:
                  
                              —
                           
                           
                              
                                 32009 L 0123: Директива 2009/123/ЕО на Европейския парламент и на Съвета от 21 октомври 2009 г. (ОВ L 280, 27.10.2009 г., стр. 52).“
                           
                        
            Член 2
      Текстовете на Директива 2009/123/ЕО на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
      Член 3
      Настоящото решение влиза в сила на 11 юли 2015 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
      Член 4
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.
      
         Съставено в Брюксел на 10 юли 2015 година.
         
            
               За Съвместния комитет на ЕИП
            
            
               Председател
            
            Atle LEIKVOLL
         
      
      
         (1)  ОВ L 280, 27.10.2009 г., стр. 52.
      
         (*1)  С отбелязани конституционни изисквания.
      
         ПРИЛОЖЕНИЕ
         
            СЪВМЕСТНА ДЕКЛАРАЦИЯ НА ДОГОВАРЯЩИТЕ СЕ СТРАНИ
         
         
            към Решение № 188/2015 на Съвместния комитет на ЕИП от 10 юли 2015 г. за включване на Директива 2009/123/ЕО на Европейския парламент и на Съвета в Споразумението за ЕИП
         
         
            „Директива 2009/123/ЕО на Европейския парламент и на Съвета се основава на член 80 от ДЕО (понастоящем член 100 от ДФЕС) и има за цел подобряване на морската безопасност и засилване на защитата на морската околна среда. Това трябва да се постигне чрез използването на правни средства, предвидени в разпоредбите на наказателното право. Договарящите се страни се споразумяха, че настоящата директива ще бъде включена в Споразумението за ЕИП. Договарящите се страни се съгласяват, че включването на Директива 2009/123/ЕО не засяга приложното поле на Споразумението за ЕИП и вземат предвид факта, че след влизането в сила на ДФЕС законодателят на ЕС може да приеме минимални правила, съгласно член 82, параграф 2 от ДФЕС по отношение на определението за престъпления и санкции в конкретна сфера на ЕС, в случай че това „е належащо, за да се осигури ефективното прилагане на политика на Съюза в област, в която са приети мерки за хармонизиране“. Бъдещите законодателни мерки, приети съгласно член 83, параграф 2, няма да се отнасят за ЕИП.“